**Protokoll fra styremøte 10/18 i Midt-Norge Travforbund tirsdag 13. november 2018, kl 18:00, Leangen Travbane, Mellomen.**

**Tilstede: Asbjørn Opdal, Morten Valstad, Jan Frode Holltrø, Mari Røstvik, Ronny Risvik, Anne Mette Berg-Christiansen og Sverre Hosen**

**Forfall: Gunnar Bergem, Gaute Inge Helseth, Ketil Oksvold, Ola Eidsmo, Thea Indrebø, Laila Næve og Elin Flataune**

**Agenda**

**Sak 1 – 10/18: Godkjenning av protokoll fra styremøte 9/18 den 9. oktober.**

**Vedtak: Protokoll godkjent.**

**Sak 2 – 10/18: Høstkonferansen 2018**

Høstkonferansen ble vellykket, med ett stort oppmøte, 31 av 36 travlag.

Stort engasjement hele dagen, og mange gode innspill kom under gruppearbeidet.

Styret vil kalle inn til lagledermøte i 2019.

Det vil bli arrangert åpent travmøte i Molde onsdag 21. november på Skarstua. Der vil Asbjørn Opdal, Gaute Inge Helseth, Trond Stoum og Sverre Hosen møte fra MNTF og fra DNT kommer Knut Olav Dahl.

**Sak 3 – 10/18: Lokalkjøringer 2019 MNTF**

* **Gjennomgang gruppearbeid fra Høstkonferansen**

Svarene fra gruppearbeidet ble gjennomgått. Sverre setter sammen til en «brukerveiledning for lokalkjøringer». Legges frem på styremøte i desember

* **Premiekjøringer 2019**

**Tilskudd premiekjøringer/lokalkjøringer med pengepremier**

* Premiekjøringer/lokalkjøringer med pengepremier i 2019 får ett tilskudd på kr 450000,-, som tidligere år. For å sikre premier og oppdrettere, så reduseres antallet til 9, ikke 11 som nå.
* Det foreslås da en fordeling med 3 på Møre, 1 Surnadal, 1 Orkdal, 3 Fosen og 1 på Nossum. Alle med kr 50.000,-, premieskala 50 og fire løp.
* Evt. overskudd av tilskuddsbeløpet beholdes i potten og underskudd dekkes av potten. Dette er foreslått i forbindelse med at premiekjøringene i utgangspunktet skal sikre et tilbud til de distrikter som har lengst og dyrest reise til totobanene.
* **Fastsettelse terminliste lokalkjøringer 2019**

Terminlisten pr 13. november ble gjennomgått. Det vil være umulig å ikke ha to kjøringer på samme dag. Sverre kontakter lagene som ikke har levert ønsker på dato, samt snakker med de som må flytte dato på grunn av sammenfallende datoer og får nære annen arrangør. Endelig liste sendes ut så snart den er klar.

**Sak 4 – 10/18: Generalforsamling MNTF 2019**

* **Søndag 10. mars blir dato for generalforsamling i 2019. Sted for generalforsamling kunngjøres senere.**
* **Forslag til retningslinjer for valg av representanter til DNT’s GF fra MNTF**

Styret diskuterte saken og vil fatte vedtak på møtet i desember. Det undersøkes litt med de øvrige forbund hvordan de gjennomfører valgene.

* **Forslag til finansiering reise/opphold representanter fra MNTF til DNT’s GF lørdag 27. april**

Styret diskuterte saken og sjekker litt med de øvrige forbund, før vedtak fattes i desember møtet.

**Sak 5 – 10/18: Til Start 2019**

**Informasjonsmøter om Til Start og Status for norsk travsport avholdes i februar 2019;**

**Fosen, Rissa Hestesportsenter, onsdag 6. februar**

**Nord, Nossum Travpark, torsdag 7. februar**

**Orkdal, SIVAS, Surnadal, onsdag 13. februar**

**Trondheim, Leangen Travbane, torsdag 14. februar**

**Møre, Skaret, Molde, onsdag 20. februar**

I tillegg jobbes det nå med Leangen Travbane, om deltakelse derfra på informasjonsmøtene i forbundet. Datoene er fastlagt, men stedene kan bli byttet om.

**Sak 6 – 10/18: Nytt fra selskap og regioner**

**LTE AS:** NIBIO jobber med en sluttrapport for erstatningsjord for ny travbane.

**LT AS:** Det er tatt initiativ til en gjennomgang av banedekke på alle landets totobaner.

**Nord:** Har hatt avslutning for årets lokalkjøringer på Nossum. Har arrangert høstsamling for Til Start med 15 åringer og 10 to år og eldre. Jobbes med å få til fellestreninger.

Ponni Nord: Utskiftinger blant kuskene, flere av de eldste ponnikuskene går over til storhest, men godt tilsig av nye, 5 nye tar lisenskurs.

**Orkdal:** rolig periode, var vertskap for Høstkonferansen, tre lag jobber med sammenslåingsprosess.

Trondheim: fortsatt rutinekjøringer på torsdager, Til Start med 10 åringer og 10 to år og eldre

**Fosen:** har hatt regionmøte og gjennomgått planer for 2019, Til Start med 8 åringer og 7 to år og eldre, neste år flyttes Til Start til Rissa, premiekjøring i Bjugn 17.11 med 26 hester.

**Møre:** skal arrangere Åpent Travmøte 21. november.

**Sak 7 – 10/18: Forbundssekretærens kvarter**

Sverre deltar på Forbundssekretærsamling i Oslo 23. november

**Sak 8 – 10/18: Eventuelt**

* **Ponnilandsleir 2019 på Leangen fredag 12. til søndag 14. juli**

**Anne Mette Berg-Christiansen påtar seg vervet som leder for leiren**

**Sverre Hosen blir sekretær for leiren, mottaker av påmeldinger og betalinger**

**Ronny Risvik blir ansvarlig fra forbundsstyret, med støtte fra styret**

Anne Mette avtaler første møte med Tove Onshuus og Leangen, Ronny og Sverre deltar

* **Neste styremøte avholdes tirsdag 11. desember kl 16.00 på Tregården Restaurant**. Lederne i LTE AS Per Tronstad og LT AS Håvard Winter Storler og daglig leder på Leangen Robert Jakobsen inviteres til Møtet. Styremøte fra kl 16.00 og besøk fra kl 18.00, før julemiddag kl 19.00.

**Trondheim 14.11.18**

**Sverre Hosen**